http___medulinfm.com_2019_06_15_grad-pula-akcijom-darivanja-krvi-obiljezio-svjetski-dan-darivatelja-krvi__1.xml
1.1 2.1 2.2 2.3 3.1 4.1 4.2 4.3 4.4
NATIONAL VOLUNTARY BLOOD DONATION DAY Dr(Prof) J. G Jolly (1st Oct 1926 ) Emeritus Prof of Dept of Transfusion Medicine,PGI, Chandigarh pioneered the voluntary blood donation movement in India and regarded as the “Father of Transfusion Medicine in India” On his birthday, 1st Oct, we celebrate national Voluntary Blood donation Day every year. He spearheaded the campaign to prohibit sale & purchase of blood from professional donors in India, which was later incorporated in national Blood policy of India by Govt. of India. WORLD BLOOD DONOR DAY World Blood Donor Day falls on the birthday of Karl Landsteiner (June 14, 1868). He created the ABO blood group system, which is still used today to ensure the safety of blood transfusions. Every year, on 14 June, countries around the world celebrate World Blood Donor Day. The event serves to thank voluntary unpaid blood donors for their life-saving gifts of blood and to raise awareness of the need for regular blood donations to ensure quality, safety and availability of blood and blood products for patients in need.
1.1 2.1 2.2 2.3 3.1 4.1 5.1 6.1 7.1 7.2 8.1 8.2 8.3 8.4 8.5 9.1 9.2
Grad Pula akcijom darivanja krvi obilježio Svjetski dan darivatelja krvi Grad Pula je, kao društveno odgovorna javna uprava, zajedno s Gradskim društvom Crvenog križa i ove godine sudjelovao u akciji darivanja krvi u povodu Svjetskog dana darivatelja krvi. U akciji koja je organizirana u prostorijama Komunalne palače do 14,00 sati 42 osobe pristupile su darivanju, od kojih je sposobno za darivanje krvi bilo 38 osoba. S obzirom da se akcija darivanja održava do 16,00 sati očekuje se još veći broj, a krv su nesebično dali djelatnici Grada Pule, gradskih trgovačkih društava i ustanova. Krv je donirao i zamjenik gradonačelnika Grada Pule Robert Cvek, i predsjednik Gradskog vijeća Grada Pule Tiziano Sošić koji su svojim primjerom doprinijeli hvalevrijednoj akciji. „Drago mi što smo dio ove akcije, što ovom humanom gestom, pokazujemo osviještenost o potrebi darivanja krvi,“, kazao je zamjenik gradonačelnika Robert Cvek. „Nesebičnim činom darivanja krvi možemo spasiti nečiji život stoga je i ovo prilika da pozovemo građane da se u što većem broju odazovu akcijama darivanja krvi.“ naglasila je Jasna Vekić, ravnateljica Gradskog društva Crvenog križa Pula. U Hrvatskoj, muškarci darivatelji krvi smiju dati krv do 4 puta godišnje, s razmakom između darivanja od 3 mjeseca, dok žene smiju dati krv do 3 puta godišnje s razmakom između darivanja od 4 mjeseca. Krv je važan čimbenik, kako za planirane medicinske zahvate, tako i za hitne intervencije. Iz tog je razloga osiguravanje sigurne i dostatne količine krvi ključan element učinkovitog zdravstvenog sustava svake zemlje. Svake godine 14. lipnja, diljem svijeta obilježava se Svjetski dan darivatelja krvi. Time se želi podići razina svijesti o potrebama i važnosti sigurne krvi i krvnih pripravaka. To je i prilika da se zahvali svim dobrovoljnim davateljima krvi na njihovom daru života. Transfuzijom krvi i krvnih pripravaka pomaže se u spašavanju milijuna života svake godine. Krv može pomoći u produženju očekivane životne dobi i poboljšanju kvalitete života pacijenata koji boluju od stanja opasnih po život te je neophodna kod složenih medicinskih i kirurških zahvata. Jednom dozom krvi mogu se spasiti tri života. Grad Pula zato ovu akciju želi učiniti tradicionalnom te je održati i dogodine povodom Svjetskog dana darivatelja krvi.